Shooter game 100% românesc: care e conceptul și când se lansează.
Dacă ți-au plăcut Quake2 sau Descent, Amber și Scorpius Games îți aduc PositronX. Poți manipula timpul și spațiul, ceea ce nu oferă foarte multe first-person shootere. Vei putea juca PositroniX pe Steam pentru 19,99 euro, de pe 29 octombrie. Costurile producției jocului se ridică la câteva sute de mii de dolari.
Dacă ai chef de joc cu împușcături, uite unul 100% românesc. Studiourile Amber și Scorpius Games din București au creat shooterul PositronX.O să îți amintească de legendarul Quake 2 din anii ’90. Personaje principale sunt Quart, un asasin tăcut, dar letal, și Graviton, un maestru al timpului.Conceptul o să te atragă: de fiecare dată când creatura ta moare, misiunile și adversarii se modifică.PositronX te provoacă la lupte strategice, personaje creative și grafică detaliată. Se lansează joia viitoare pe Steam. 20 de euro va costa munca unei echipe pasionate, într-un proiect deloc ieftin.Cătălin Butnariu, Head of Corporate Development, Amber: "În momentele de vârf s-a ajuns până la 10 persoane. Un cost total al proiectului este dificl de comunicat, dar putem spune că este de ordinul a câtorva sute de mii de dolari.“.